kardosdrur/scandi-wiki huggingface dataset:
Mia Lyhne

Mia Lyhne (født 6. juli 1971) er en dansk autodidakt skuespiller.

Lyhne er autodidakt efter flere forgæves forsøg på at blive optaget på Statens Teaterskole. Hun har en baggrund i teater- og sanggruppen på Vesterbro Ungdomsgård. Hun er siden 1996 tilknyttet Teater Grob, hvor hun har medvirket i flere forestillinger. På Bellevue Teatret har Mia Lyhne 1995-2000 spillet Kamomilla i Folk og røvere i Kardemomme by. Har desuden arbejdet med radio som studievært i Børneradio og i Radioteatret. Hun spiller rollen som Mia i TV2 zulus "Klovn". Har også optrådt i "Krøniken". Hun blev landskendt i TV2-programmet Vild med dans, hvor hun vandt finalen med sin partner Thomas Evers Poulsen den 4. juni 2005.

En musikgruppe ved navn M.I.A. Lyhne udgav i 2006 et nummer kaldet "Mia Lyhne", som var en form for hyldest til hende. Nummeret blev fremført live ved Zulu Awards 2007. Da der blev udskrevet folketingsvalg i 2007 meldte hun sig ind i Socialistisk Folkeparti og hun var med ved Villy Søvndals tale på valgaftenen.

I 2002 modtog hun en talentpris ved Årets Reumert for sin præstation i Udvidelsen af kampzonen på Det Kongelige Teater.

I 2013 modtog hun Ove Sprogøe Prisen.

Filmografi 
{| class="wikitable"
|-
! Film !! År !! Rolle 
|-
| Vildfarelser || 1998 || Annabel
|-
| Udvidelse af kampzonen || 2002 || Catherine 
|-
| De grønne slagtere || 2003 || Journalist
|-
| Forbrydelser || 2004 || Tina
|-
| Familien Gregersen || 2004 || Yvonne
|-
| Fidibus || 2006 || Sidse (Kalles søster) 
|- 
| Direktøren for det hele || 2006 || Heidi A.
|-
| Den sorte Madonna || 2007 || Liz
|-
| Hjemve || 2007 || Ulla
|-
| Blå Mænd || 2008 || AF dame 
|-
| Camping || 2009 || Connie Nielsen
|-
| Klovn: The Movie || 2010 || Mia Christensen 
|-
| Smukke mennesker || 2010 || Vivian 
|-
| Sover Dolly på ryggen? || 2012 || Siv
|-
| Lærkevej - Til døden os skiller || 2012 || Karina
|-
| Kolbøttefabrikken || 2014 || Anette
|-
| Krummerne - alt på spil || 2014 || Yrsas mor
|-
| All Inclusive || 2014 || Tina
|-
| Klovn Forever || 2015 || Mia Christensen
|-
| Undercover || 2016 || Grethe
|-
| Dan-Dream || 2017 || Kit Andersen
|-
| Dræberne fra Nibe || 2017 || Gritt
|-
| Julemandens datter || 2018 ||
|-
| Klovn The Final || 2020 ||Mia Christensen/Hvam
|-
| Lille sommerfugl || 2020 ||Lis
|}

 Tv 

 Teater 
 Den eneste ene (2012)
 Folk og røvere i Kardemomme by'' (1995-2000)

Henvisninger/kilder 
 
 Mia Lyhne CV  (hos "Brændstof" – presseagentur for unge danske skuespiltalenter)

Noter 

Skuespillere fra Danmark
Radioværter fra Danmark
Klovn
Vindere af Vild med dans
Personer i Kraks Blå Bog
Silkehaler

Silkehaler (Bombycillidae) er en familie af spurvefugle. Familien omfatter normalt kun silkehaleslægten Bombycilla, men nogle gange medtages de nærtbeslægtede silkemonarker samt palmedroslen.

Også de to arter Sulawesifløjter (Hylocitrea bonensis) og Hypocolius (Hypocolius ampelinus) samt de fem uddøde honningædere fra Hawaii (i slægterne Moho og Chaetoptila) er alle nært beslægtede med silkehalerne.

Alternativ taksonomi 
Nogle gange medtages udover slægten Bombycilla også følgende slægter til familien silkehaler:

Familie: Bombycillidae
 Slægt: Dulus
 Art: Palmedrossel (Dulus dominicus)
 Slægt: Ptilogonys
 Art: Grå silkemonark (Ptilogonys cinereus)
 Art: Langhalet silkemonark (Ptilogonys caudatus)
 Slægt: Phainopepla
 Art: Sort silkemonark (Phainopepla nitens)
 Slægt: Phainoptila
 Art: Gulgumpet silkemonark (Phainoptila melanoxantha)
 Slægt: Bombycilla
 Art: Silkehale (Bombycilla garrulus)
 Art: Japansk silkehale (Bombycilla japonica)
 Art: Cedersilkehale (Bombycilla cedrorum)

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret
Kriegspiel

Kriegspiel er en variant af skak hvor spillerne har hver sit bræt og kun kan se egne brikker. En dommer kan se begge spilleres brikker og oplyser hvis et træk er ulovligt.

Skakvarianten er opfundet i 1890'erne af Henry Michael Temple.

Kriegsspiel (sommetider stavet med kun et s) er navnet på en forløber for nutidens figurkrigsspil.

Skak
Pont du Gard

Pont du Gard (fr.: broen over Gard) er en kombineret akvædukt og bro i den sydlige del af Frankrig. Den er bygget af romerne og formodentlig færdigbygget omkring 18 f.Kr.

Broen ligger ikke langt fra Remoulins i departementet Gard, som er opkaldt efter netop floden Gard. Det er dog bifloden Gardon, som broen krydser. Broen ses i øvrigt på 5-Euro sedlerne.

Broen blev klassificeret som Monument historique i 1840 og som verdensarv i 1985.

Opbygning 

Broen er bygget i tre plan med en højde på i alt 49 meter hvor det længste plan spænder over 275 meter:

 Nederste plan: 6 buer, 142 meter lang, 6 meter tyk, 22 meter høj
 Midterste plan: 11 buer, 242 meter lang, 4 meter tyk, 20 meter høj
 Øverste plan: 35 buer, 275 meter lang, 3 meter tyk, 7 meter høj

Det nederste plan har tidligere fungeret som en vej, men er i dag lukket for køretøjer. Det øverste plan har en indbygget vandkanal, som er 1,8 meter dyb og 1,2 m bred med et fald på 2 ‰.

Broen var en del af en 50 km lang akvædukt, som blev forsynet med vand fra en kilde tæt på Uzès til brug i den romerske by Nemausus (i dag Nîmes). Dagligt blev der transporteret ca. 20.000 m³ vand. Over denne strækning er der et fald på i alt ca. 17 meter – modsvarende ca. 0,34 ‰.

Stenene, som er anvendt til byggeriet, vejer op til 6 tons og holdes sammen uden brug af mørtel, men i stedet af jernklamper. Det antages, at byggeriet blev ledet af Marcus Vipsanius Agrippa.

Verdensarv 
Pont du Gard blev optaget på UNESCOs lister over verdensarven i 1985, med kriterierne (i), (iii) og (iv), hvor (i) betegner at broen  repræsenterer et mesterværk af menneskelig kreativ genialitet.

Eksterne henvisninger 

 Hjemmeside for verdensarvsmonumentet 

Romerske akvædukter
Broer i Frankrig
Verdensarvsområder i Frankrig
Monument historique i Frankrig
Carbon (programmering)

Carbon er et proceduralt API til programmering af brugergrænseflader, programtråde, filhåndtering og lignende. Carbon er primært til anvendelse i C, men har også interfaces til mange andre sprog – bl.a. Ada, Pascal osv.

Rolle i Mac OS 
Carbon kan anvendes i både de klassiske Mac OS styresystemer, samt Mac OS X. Det er derfor den nemmeste og hurtigste måde at skabe programmer, der kan anvendes på begge platforme uden problemer. Carbon er ligestillet med Cocoa i Mac OS X, og anses for nogle for at være en anelse hurtigere, når programmet eksekveres – men til gengæld langsommere, når programmet udvikles, da Cocoa mestendels objektorienterede fremgang synes tættere på den virkelige verdens abstraktion end Carbons procedurale.

Standarder 
Som Cocoa, gælder Apple's Human Interface Guidelines for Carbon.

Programmeringssprog
Mac OS
Solindstråling

Solindstrålingen er den samlede mængde stråling, som Jorden modtager fra Solen i et givet tidsrum. Strålingen er fordelt på et bredt spektrum af bølgelængder, men en betydelig del (ca. 50%) er det synlige lys. Solindstrålingen er det energitilskud, alle levende væsner er afhængige af.

 Solarkonstanten (strålingsintensiteten uden for Jordens atmosfære, målt vinkelret på strålingsretningen) er på ca. 1.367 W/m².
 Solindstråling i Danmark på vandret flade: ca. 1.000 kWh/m². pr. år.
 Solindstråling i Danmark på flade med 45° sydhæld: ca. 1.200 kWh/m². pr. år.

Referencer

Se også 

 Energistrøm
 Entropi
 Fotosyntese
 Solenergi

Solen
Lys
Økologi
Astronomi
Klimatologi
Multithreading

Multithreading er en måde at distribuere opgaver i programmer mellem flere, alenestående men samarbejdende tråde i programmet, og adskiller sig fra multiproces-programmer ved, at der ikke anvendes flere instanser af samme program samtidig, med dertil hørende interproceskommunikation, men at al håndtering af koordination og kommunikation foregår inde i selve programmet, samt at programmerne nemt og elegant kan anvende samtlige globale variable.

Anvendelse af multithreading 
Da tråde elegant kan distribueres over flere processorer, kan maksimal ydeevne for multiprocessor-systemer nåes ved enkel og effektiv anvendelse af multithreading, uden det store overhead multiproces-programmer skaber hos operativsystemet.

Eksempel 
Et enkelt eksempel på multithreading, skrevet i Cocoa:

multithread.m
  #import <Cocoa/Cocoa.h>
  @interface Multithread : NSObject {
  }
  – (void) sigHejToGange;
  – (void) hejThread;
  @end
  
 @implementation Multithread
  – (void) sigHejToGange {
     NSLog(@"Hej, verden");
     [NSThread detachThreadSelector: @selector( hejThread) toTarget: self withObject: NIL];
  }
  
  – (void) hejThread {
    NSLog(@"Hej, verden");
  }
  @end
  
  int main() {
    Multithread * test = [[Multithread alloc] init];
    [test sigHejToGange];
    [test release]
  }

Programmet udskriver "Hej, verden" to gange – i to forskellige threads.

Synkronisering mellem tråde 
Synkronisering kan ske med mutexes og spinlocks, eller ved hjælp af primitive kontrolvariable, og et simpelt if-udsagn.

Programmeringssprog, som understøtter tråde 
 C (gennem bl.a. POSIX)
 C++ som C.
 Objective-C (POSIX, Cocoa)
 Ruby, indbygget
 Perl, indbygget
 Python, indbygget
 Java, indbygget
 Delphi/Object Pascal, via OOP

Operativsystemer, som understøtter tråde 
 Apple: Mac OS X
 Microsoft Windows 95, Windows 98, Windows NT, Windows 2000, Windows XP, Windows 2003
 Open source: Linux, FreeBSD, NetBSD, OpenBSD og andre
 Sun Microsystems: Solaris

Datalogi
Programmeringssprog
Ruby (programmeringssprog)

Ruby er et kortfattet og rent objektorienteret programmeringssprog, med en Perl-lignende syntaks samt Smalltalk-lignende objektorienteret programmering. Ruby er udviklet af den japanske programmør Yukihiro "Matz" Matsumoto. Sproget anvendes ofte til webside-scripting og mindre konsol-scripts, men det er også anvendeligt til større programmer, endda grafiske programmer, gennem Tk og RubyCocoa.

Rubys fordele 
 Simpel syntaks inspireret af Perl, Ada og Eiffel
 Ruby har ekstensiv undtagelseshåndtering i stil med Javas
 Ruby er fuldt objektorienteret; ethvert stykke data er et objekt, herunder også primitiver såsom tal
 Ruby understøtter multithreading på alle de platforme sproget understøtter

Hej Verden i Ruby 
  puts "Hello World"

Objektorienteret Hej Verden i Ruby 
  class SkrivBesked
    def initialize( besked )
      @besked = besked
    end
    def skriv_besked
      puts @besked
    end
  end
  
  hej_verden = SkrivBesked.new("Hej Verden")
  hej_verden.skriv_besked()

Se også 
 Ruby on Rails

Eksterne henvisninger
 ruby-doc.org – et Ruby-dokumentationsprojekt
 Programming Ruby: A Pragmatic Programmers Guide 

Programmeringssprog
Internetteknologi
Ruby

Ruby, henviser til forskellige artikler:

 Ruby (programmeringssprog) – objektorienteret programmeringssprog.
 Ruby on Rails – open sourrce web-framework
 Ruby (Fjaltring Sogn) – bebyggelse i Fjaltring Sogn, Lemvig Kommune

Personer
 Clayton Ruby– anarkist
 Jack Ruby – manden som dræbte Lee Harvey Oswald.
 Ruby Keeler – amerikansk danser, sanger og skuespiller (1909 – 1993)

Se også
 Ruby on Rails – web application baseret på ruby.

 Mox Ruby – et af det mest sjældne Magic: The Gathering-kort
 Pokémon Ruby – Pokémon spil
 Skriftstørrelse – 5,5 pt kaldes ruby
Fikspunkt

Et højdefikspunkt er et fast og stabilt punkt i terrænet, som er markeret ved et indstøbt anker, der bærer Kort- og Matrikelstyrelsens (KMS) mærke. Mærket kan være trekantet som på billedet, man der kan også være andre typer, fra 2011 anvendes en krone sammen med bogstaverne KMS. Koten på toppen af fikspunktet opmåles præcist og noteres på listen over samtlige danske punkter.

Registret over punkter og deres kote bruges ved lokale opmålingsopgaver, nivellementer osv., og er tilgængelig, siden 2017 også frit for offentligheden som frie geodata, via Fikspunktregisteret Valdemar administreret af SDFE, men tidligere under KMS og sidenhen Geodatastyrelsen.

Referencer

Eksterne Henvisninger 

 Informationsside om Valdemar hos SDFE 
 Valdemar web-applikation 
 Valdemar som WFS-tjeneste på Datafordeleren
 Fikspunkter Simpel struktur
 Fikspunkter Fuld struktur
 Fikspunkter fuld struktur med Historik

Landmåling
Korsknap (slægt)

Korsknap (Glechoma) er en slægt med 12 (muligvis kun 2) arter af urteagtige planter, der er udbredt i Centralasien, Kaukasus, Lilleasien og Europa, herunder også i Danmark. Stænglerne er rodslående fra bladfæsterne, hvor der også dannes mængder af grovtandede og hårklædte blade. Blomsterne er uregelmæssige og to-læbede, og de sidder i bladhjørnerne. Slægten er nært beslægtet med Katteurt, Galtetand og Brunelle. Her omtales kun den ene art, som er vildtvoksende i Danmark.

 Korsknap (Glechoma hederacea)

Note 

Læbeblomst-familien
Fløng

Fløng er en by i Region Hovedstaden. Den er den nordlige del af Hedehusenes byområde imellem Taastrup og Roskilde. Fløng Sogn hører til i Høje-Taastrup Kommune.

Op gennem 1970'erne blev der bygget flere parcelhuskvarterer syd og øst for den gamle landsby. Skolen blev udbygget med idrætshal og svømmebassin. Svømmebassinet er senere blevet til en decideret svømmehal, der kan bruges hele året. Der er også et supermarked i Fløng. Området serviceres af buslinjerne 123 og 116.

Fløng Skole har 	620 elever og  et bibliotek der dog  ikke er offentligt tilgængeligt.

Efter flere år med et faldende foreningsliv blev Landsbylauget-Fløng Sogn oprettet i 2010 som konsekvens af, at beboerne oplevede, at flere beslutninger fra kommunens side blev taget hen over hovedet på dem, og at de havde svært ved at råbe politikerne op. Landsbylauget arbejder for en bæredygtig byudvikling.

I 2014 begyndte man at plante Fløngskoven nord for ringvejen rundt om Fløng, hvor der før var mark. Den bliver kaldt den første folkeskov på Sjælland..

Byfesten i Fløng er nu en årlig begivenhed, der finder sted på "Den Blåplads" ved gadekæret.

Historie 
Fløng landsby har givet navn til sognet, som endvidere består af byerne Marbjerg og Soderup. Fløng er den ældste af disse tre og den eneste, der tidligt fik kirke og skole. Navnet er sammensat af ordet "flo", der betyder vandsamling og "-ng (-inge)", som refererer til det sted, personerne kom fra.

Navnet betyder således "beboerne ved vandsamlingen", idet der tidligere har været mange vandområder.

Fløng Kirke er opført omkring år 1150. Kirkeskibets langmure er en del af den oprindelig bygning, mens resten kom til senere. Tårnet blev opført i begyndelsen af 1200-tallet. Maleren L.A. Ring har malet kirken flere gange.

Referencer
Natriumhydroxid

Natriumhydroxid (NaOH) er en stærk base. Den består af ionerne Na+ og OH-.

Anvendelse 
Natriumhydroxid kan bl.a. bruges til at rense tilstoppede afløb (opløse hår og fedt), fremstille sæbe og til at afsyre træ. Natriumhydroxid har forskellige handelsnavne som f.eks. kaustisk soda, ætsnatron og natronlud.

Man kan ved brug af kaustisk soda i pulverform, kogende vand og en håndfuld forzinkede søm give kobbermønter som 25-ører og 50-ører en overflade og farve, der minder om sølv.

Anvendes i produktionen af biodiesel.

Sikkerhed 

Natriumhydroxid er stærkt ætsende på hud, slimhinder og andet væv på mennesker og dyr samt på mange tekstiler. Det forårsager hurtigt dybe ætseskader ved hudkontakt og er blandt de farligste kemikalier som forekommer i hjemmet. At anvende natriumhydroxid til at opløse propper i afløbet er meget farligt, da indånding af støv fra pulveret eller det mindste stænk på hud, tøj eller øjne giver alvorlige ætseskader. Indtagelse er livsfarligt.

Ved kontakt med natriumhydroxid, følg anvisningerne på flasken.

Baser
Natriumforbindelser
Oxygenforbindelser
Hydroxid

Hydroxid-ionen er en sammensat negativt ladet ion med formlen OH-.

Hydroxid kan også staves hydroxyd.

Se også 
 Base (kemi)

Anioner
Syre-base-kemi
Lille stormsvale

Lille stormsvale (Hydrobates pelagicus) er med sin vægt på ca. 23-30 gram, en længde på ca. 16 cm og et vingefang på omkring 37-42 cm en af de mindste havfugle, som findes. Den kan leve i op til 20 år. Den ligner overfladisk bysvalen i størrelse og farvetegning med en sort overside og hvid overgump. Den har sorte ben og lige afskåret hale.

Flugten sker med konstant vingeaktivitet i modsætning til stor stormsvale, der har store svæveture og hurtige skift af retning og hastighed. Som mange havfugle har lille stormsvale en klodset gang på grund af de korte ben. Den har da også kun brug for at gå i yngletiden, da stormsvalen ellers altid er på vingerne over havet, hvor den gerne følger skibe. Den søger føden, som består af fisk, plankton og krebsdyr, langt ude på det åbne hav.

Antagelig findes verdens største koloni af lille stormsvale i Urðini på Nólsoy. Stormsvalens hovedudbredelse er i et område mellem Island, Lofoten og Skotland. På Færøerne er der ringmærket ca. 30.000 af arten. Ud fra tilbagemelding af ringmærkede fugle ser det ud til, at de overvintrer nær Sydafrika.

Lille stormsvales årsrytme: De første fugle ankommer til Europa sidst i maj måned fra Sydafrika. Deres redeplads er oftest anbragt i stengærder og huller mellem stenene. Fuglen har, når den yngler, en snurrende stemme med skiftende intensitet, afbrudt af korte hik. Fuglen yngler på mindre øer. I juli – august måned lægges et enkelt, stort hvidt æg på ca. 7 gram, som de så ruger på i ca. 38-50 dage. For at undgå, at rovdyr bliver tiltrukket til reden, besøger den lille stormsvale kun reden om natten og kan i helt måneklare nætter helt undgå den. Når ungen er udklækket, bliver den fodret hver nat i ca. 50 dage, og da er ungen overfed, hvorefter forældrefuglene forlader den. I løbet af 8-12 dage har den tabt sig så meget, at den kan lette og begynde sin lange rejse mod Sydafrika. Ungerne vender hjem igen, når de er 2 år, og de begynder at yngle, når de er 3-4 år gamle.

Den lille stormsvale kan bedst observeres på land om natten. En af verdens største kolonier findes på den lille færøske ø Nólsoy, hvor fuglens navn er Drunnhvíti. En drunnur er en bagdel, og fordi den er hvid (hvítur), hedder fuglen "hvide-bagdel". I Danmark er den lille stormsvale en meget sjælden trækgæst.

Kilder/Henvisninger 
 Netfugl.dk 
 Stamps.fo – Stormsvaler (frimærkeudgave 2005, artikel ved Jens-Kjeld Jensen, ornitolog på Færøerne) 
 

Stormfugle
Atlanterhavets fugle
Broadway

Broadway er en gade på Manhattan i New York, som er kendt for et stort antal teatre. Broadway er en del af den velkendte Times Square, centrum for teaterdistriktet, som dog strækker sig over en stor del af Midtown. Dette stykke af Broadway benævnes også "Great White Way". Broadway afgrænser sammen med 7th Avenue den timeglasformede Times Square (hvis nordlige halvdel dog rettelig kaldes Duffy Square) og passerer både Times Square Tower One og Times Square Tower Two.

Broadway løber fra Bowling Green på Manhattans sydlige del og langs med øen og fortsætter ind i Bronx. Den overvejende del af vejnettet på Manhattans centrale og nordlige dele løber som parallelle veje (NV – SØ for streets og SV – NØ for avenues), hvorimod Broadway på strækningen op til Central Park følger en nordgående rute på skrå af de ellers parallelle gader. 

Broadway er over 30 km lang, men kun på en kort strækning løber gaden gennem teaterdistriktet, hvor der mellem 53. og 40. gade ligger omkring 80 teatre. De fleste er dog ikke beliggende på selve Broadway, men befinder sig i gaderne mellem denne og 8th Avenue.

Der har været en vej her, før hollænderne bosatte sig i området. Indianerne havde anlagt en vej gennem sumpene og skovene fra det nordlige til det sydlige Manhattan, som de kaldte Wickquasgeck-stien. Hollænderne overtog denne vej og kaldte den Brede Weg, hvilket efter englændernes erobring blev til Broadway, som betyder bred vej.

Eksterne henvisninger  

Gader på Manhattan
Bruce Willis

Walter Bruce Willis (født 19. marts 1955) er en tysk-født amerikansk tidligere skuespiller, filmproducer og musiker. Hans karriere begyndte på tv i 1980'erne, især som David Addison i De heldige helte (1985-1989) og fortsatte efterfølgende med store roller både på tv og film, herunder komiske, drama- og actionroller. Han er mest kendt for rollen som John McClane i Die Hard-serien, der for det meste var kritikerroste, kommercielle succeser. Han har optrådt i over 60 film, herunder succeser som Pulp Fiction (1994), 12 Monkeys (1995), Det femte element (1997), Armageddon (1998), The Sixth Sense (1999), Unbreakable (2000), Sin City (2005), Looper (2012) og Moonrise Kingdom (2012).

Filmsekvenser med Willis har inkasseret 2,64 til 3,05 milliarder amerikanske dollar i nordamerikansk billetsalg, hvilket gør ham til den niende højest indtjenende skuespiller i en ledende rolle og tolvte højeste i en birolle. Han er en to-gange Emmy Award-vindende, Golden Globe Award-vindende og fire gange Saturn Award-nomineret skuespiller. Willis var gift med skuespillerinden Demi Moore, som han fik tre døtre sammen med, før deres skilsmisse i år 2000 efter tretten års ægteskab. Den 21. marts 2009 blev han gift med modellen Emma Heming, som han har to døtre med.

Den 30. marts 2022 slog Demi Moore et opslag op på Instagram, hvori hun annoncerede, at Willis indstillede karrieren, da han var ramt af sygdommen afasi. Opslaget var underskrevet sammen med Willis nuværende hustru samt hans i alt fem børn.

Opvækst 
Bruce Willis blev født i Idar-Oberstein i Vesttyskland. Hans far, David Willis, var en amerikansk soldat. Hans mor, Marlene, var tysk og født i Kaufungen nær Kassel. Willis er den ældste af fire børn: han har en søster, Florence, og en bror, David. Hans bror Robert døde af bugspytkirtelkræft i 2001 – han blev 42 år. Efter at være blevet udskrevet fra militæret i 1957, tog Willis' far sin familie med til Carneys Point Township i New Jersey i USA. Willis har beskrevet sig selv som værende kommet fra en "lang række af faglærte mennesker"; hans mor arbejdede i en bank og hans far var svejser, mekaniker og fabriksarbejder. Willis begyndte i sine ungdomsår på Penns Grove High School, hvor han fik øgenavnet Buck-Buck af sine skolekammerater. Han var også elevrådsformand og formand for en dramaklub i skolen.

Efter high school arbejdede Willis som sikkerhedsvagt på Salem Nuclear Power Plant og senere som lager- og transportarbejder på DuPont-fabrikken i Deepwater i New Jersey. Willis har også arbejdet som privatdetektiv. Han flyttede til New York City i slutningen af 1970'erne, hvor han gik til forskellige auditions, i starten til roller i teaterstykker og på daværende tidspunkt arbejdede han også ved siden af som bartender.

Udvalgt filmografi

Referencer

Eksterne henvisninger 

 

Skuespillere fra USA
Filmskuespillere fra USA
Hollywood Walk of Fame
Die Hard
Personer fra Rheinland-Pfalz
Modtagere af Golden Raspberry Awards
Amerikanere i 1900-tallet
Amerikanere i 2000-tallet
Definitionsmængde

En funktions definitionsmængde er den mængde af gyldige værdier, som man kan sætte ind i funktionen. Funktionen f's definitionsmængde skrives som Dm(f), eller Df.

I et koordinatsystem sættes tallene tilhørende definitionsmængden ud ad x-aksen, også kaldet 1.-aksen.

Eksempler med udgangspunkt i ℝ 
Denne funktion kan bruge alle reelle tal undtagen 0, da et tal divideret med 0 er udefineret:

Arcussinus har en definitionsmængde mellem -1 og 1, da det er værdimængden for sinus:

Huskeregel 
Definitionsmængden sættes altid ud ad 1.-aksen, og værdimængden sættes altid op ad 2.-aksen.

Bog 

 Holth, Klaus m.fl. (1987): Matematik Grundbog 1. Forlaget Trip, Vejle.

Referencer 

Mængdelære
Værdimængde

En funktions værdimængde eller billedmængde er den mængde af værdier, som en funktion er i stand til at returnere. Funktionen f's værdimængde skrives som Vm(f).

Ved illustrering af en reel funktion af én reel variabel i et koordinatsystem sættes værdimængden konventionelt op ad y-aksen, også kaldet 2.-aksen.

Eksempler 
Sinusfunktionen og cosinusfunktionen har begge værdimængden [-1; 1], og hvis  (hvis x er et reelt tal).

Referencer

Se også 
 Definitionsmængde
 Dispositionsmængde

Bøger 

 Holth, Klaus m.fl. (1987): Matematik Grundbog 1. Forlaget Trip, Vejle. 
 Hebsgaard, Thomas m.fl. (1989): Matematik Grundbog 2. Forlaget Trip, Vejle. 

Mængdelære